

 Centrum voľného času Slávik

 pri ZŠ s MŠ J. S. Neresnického,

Dobrá Niva

 **PLÁN PRÁCE**

 v školskom roku 2022/2023

 Vypracovala: Mgr. Mikulová Radimíra

 zástupkyňa riaditeľky školy pre CVČ

**1 ÚVOD, HLAVNÉ CIELE A ÚLOHY V ŠKOLSKOM ROKU 2022/2023.**

V Centre voľného času Slávik (ďalej len CVČ) pri ZŠ s MŠ J.S. Neresnického, Dobrá Niva chceme naďalej deťom vytvoriť dostatočné množstvo záujmových útvarov a príležitostných činností, ktoré budú mať pozitívny vplyv na intelektuálny, morálny aj sociálny rozvoj osobnosti. Prioritou je, aby vedomosti a znalosti získané v krúžkoch zúročili v ďalšom štúdiu i v budúcom povolaní. Túto činnosť budeme vykonávať na základe princípu dobrovoľnosti,  nenásilnou a hravou formou.

V školskom roku 2022 /23 plánujeme otvoriť 22. krúžkov a to v oddeleniach:

* telovýchovy a športu
* prírodných vied
* kultúry a umenia
* spoločenských vied
* informatiky
* vedy a techniky

**Našim hlavným cieľom** **je** poskytnúť deťom priestor na realizáciu v rôznych spoločenských, športových a vedných oblastiach. Ponúknuť dostatok príležitostí na vzdelávanie sa, na rozvíjanie svojho nadania, na aktívny odpočinok a zmysluplné trávenie voľného času.

**HLAVNÉ ÚLOHY CVČ :**

**1**.Vytvárať podmienky, organizovať a zabezpečovať výchovno‐vzdelávaciu, záujmovú, rekreačnú, športovú a kultúrnu činnosť pre deti a mládež v priebehu celého kalendárneho roka, vrátane školských prázdnin a to prostredníctvom:

* **pravidelnej činnosti** - podľa rozvrhu týždennej činnosti CVČ,
* **príležitostnej** – formou podujatí, súťaží, exkurzií, prehliadok, besied, prednášok a akcií CVČ,
* **spontánnej činnosti** – formou priebežnej ponuky rekreačného, relaxačného a osobného záujmu detí a mládeže,
* **prázdninovej činnosti** – formou táborov, odborných sústredení a krátkodobých aktivít pre deti a mládež.

**2.** Upevňovať vedomosti dieťaťa získané na vyučovaní a rozvíjať zručnosti potrebné pre praktický život.

**3.** Organizovaním zmysluplného trávenia voľného času prispievať k harmonickému a všestrannému rozvoju osobnosti detí a mládeže.

**4.** Motivovať deti a mládež k zmysluplnému tráveniu voľného času, zdravému

životnému štýlu, podporovať ich aktivitu a kreativitu.

**5.**Umožňovať občanom obce a ich deťom, napĺňať svoj voľný čas organizovaním rôznych rekreačných a turistických podujatí.

**6.** Venovať pozornosť talentovaným deťom a mládeži a to organizovaním súťaží a turnajov.

**7.** Organizovať také podujatia, ktoré by napomáhali reprezentácii obce v širšom povedomí a udržiavali tradície a zvyky našej obce.

**8.** Organizovať podujatia a aktivity zamerané na "Ochranu človeka a prírody", rozvíjať aktivity zamerané na významné udalosti z našich národných dejín, pestovanie národného povedomia, výchovu k hrdosti na vlastný národ, na slovenskú históriu a tradície.

**9**. Vytvárať podmienky na spoločné aktivity detí a rodičov vo voľnom čase, najmä organizovaním príležitostnej činnosti.

**10.** Rozširovať aktivity mimoškolskej záujmovej činnosti, určenej pre deti a mládež zo sociálne znevýhodneného a rodinne zanedbaného prostredia.

**11.** Klásť dôraz na prevenciu a ochranu detí a mládeže pred sociálno‐patologickými javmi a potláčanie ich vplyvov.

**12.** Pravidelne dopĺňať našu Web stránku školy o činnosti CVČ.

**13.** Dôsledne zabezpečovať, spracovávať a archivovať dokumentáciu činnosti CVČ.

**14.**Triedneknihy jednotlivých záujmových útvarov budú zaznamenávané elektronickou formou.

**15.** Dôsledne zaškoliť nových zamestnancov (externí pracovníci) a vedúcich záujmových útvarov do organizácii a činnosti CVČ.

**17.** Spolupracovať s asistentmi učiteľa pri práci s integrovanými deťmi.

**18.** Využívať pri práci s deťmi pomoc školského psychológa (linka dôvery) a špeciálneho pedagóga.

**V tomto školskom roku 2022/2023 chceme naďalej rozvíjať prácu žiakov v ŽIACKOM PARLAMENTE.** Úlohou bude zavádzanie prvkov demokracie, dať priestor žiakom na slobodnú voľbu a poskytnúť im právo na nové návrhy.

činností v škole, vylepšovanie vzájomných vzťahov medzi žiakmi a pedagogickými pracovníkmi a medzi žiakmi navzájom. Hľadanie spoločných postupov pri organizovaní mimoškolskej činnosti žiakov (spolupráca s CVČ, ŠKD, rôzne zbery, kultúrne aktivity, súťaže, šport). V spolupráci s OÚ Dobrá Niva plánujeme vytvoriť rôzne charitatívne zbierky pre pomoc sociálne slabších rodín, pomoc pre dôchodcov a útulky v našom regióne.

**Organizačná štruktúra CVČ Slávik :**

a) Pedagogický úsek :

b) Ekonomický úsek :

**PEDAGOGICKÝ ÚSEK :**

**Riaditeľka CVČ:** Mgr. Kvetoslava Babiaková, zodpovedá za dodržiavanie všeobecne záväzných predpisov, za prijímanie žiakov do CVČ, za organizáciu a riadenie CVČ a za efektívne využívanie prostriedkov určených na zabezpečenie činnosti CVČ.

**Zástupkyňa riaditeľky CVČ Slávik :** Mgr. Radimíra Mikulová, zodpovedá za :

* dodržiavanie výchovného programu a plánu práce v CVČ
* vedenie pedagogickej dokumentácie CVČ
* vnútorný poriadok CVČ
* propagáciu a prezentáciu CVČ
* aktualizáciu webovej stránky CVČ
* koordinuje a kontroluje činnosť vedúcich ZÚ v CVČ
* predkladá požiadavky na návrh materiálneho vybavenia CVČ riaditeľke školy
* pripravuje rozhodnutia o prijatí do CVČ a rozhodnutia o platení v CVČ
* kontroluje platby žiakov za ZÚ v CVČ
* v spolupráci s ostatnými zamestnancami spolupracuje s dobrovoľníckymi centrami a organizáciami v ich pôsobnosti

**Vedúci záujmových útvarov :**

**Problematiku CVČ ustanovuje § 116 školského zákona** a podrobnosti upravuje **vyhláška MŠ SR č. 306/2009 Z. z.** o školskom klube detí, školskom stredisku záujmovej činnosti, centre voľného času a školskom hospodárstve a stredisku odbornej praxe.

**Vedúci záujmových útvarov :**

* Realizujú pravidelnú, príležitostnú, prázdninovú a ostatnú voľno - časovú činnosť.
* Plánujú, organizujú a vyhodnocujú činnosť počas školského roka a prázdnin.
* Zodpovedajú za spoluprácu s inými inštitúciami v obci.
* Podieľajú sa na propagácii CVČ - Slávik a svojej obce.
* Dôsledne vedú agendu svojho oddelenia a svojich krúžkov.
* Priebežne si dopĺňajú svoje vzdelanie štúdiom odbornej literatúry.
* Dôsledne dodržiavajú zásady BOZ pri práci s deťmi a mládežou.
* Preberajú plnú zodpovednosť za členov krúžku a dôsledne dbajú o ich bezpečnosť.
* Zdôvodnenú neprítomnosť na krúžku včas oznámia riaditeľke CVČ, alebo zástupkyni riaditeľky CVČ.

**EKONOMICKÝ ÚSEK :**

**Ekonómka :** Ing. Lenka Mlynáriková zodpovedá za hospodárske a ekonomické záležitosti, poskytuje informácie o platbách v jednotlivých ZÚ. Vydáva a prijíma vzdelávacie poukazy do CVČ. Poskytuje podklady pre príslušné obce o navštevovaní

žiakov v jednotlivých krúžkoch na vyplatenie finančných príspevkov.

Nakoľko činnosť CVČ prebieha predovšetkým v priestoroch ZŠ s MŠ J. S. Neresnického, o upratovanie, technické zabezpečenie a údržbu sa starajú kompetentní zamestnanci školy.

**CVČ svoju činnosť financuje:**

a) Z príspevkov zákonných zástupcov na čiastočnú úhradu nákladov.

b) Zo vzdelávacích poukazov, ktoré študenti CVČ odovzdajú.

c) Z príspevkov zriaďovateľa na činnosť CVČ.

d) Z rôznych grantov.

e) Z 2% z daní.

f) Zo sponzorských príspevkov.

g) Zo zberných akcií.

h) Iné zdroje v súlade so zákonom o financovaní škôl a školských zariadení v platnom znení.

**Priestorové vybavenie CVČ :**

Činnosť budeme organizovať okrem priestorov ZŠ s MŠ J. S. Neresnického (telocvičňa, umelý trávnik, tenisové kurty, triedy, prírodovedná učebňa, počítačová učebňa) aj v priestoroch Kultúrneho domu v Dobrej Nive a okolí.

**VÝCHOVNO – VZDELÁVACIA ČINNOSŤ V CVČ bude prebiehať formou :**

* pravidelnej záujmovej činnosti prostredníctvom záujmových útvarov
* príležitostnej záujmovej činnosti formou podujatí, súťaží, výletov a exkurzií zameraných na rozvoj vedomostí, zručností, schopností, mravných hodnôt,
* prázdninovej činnosti, organizovaním denných táborov, sústredení, športových činností a krátkodobých podujatí
* spontánnej činnosti formou priebežnej ponuky rekreačného, relaxačného a osobného záujmu detí a mládeže.

**PRAVIDELNÁ ZÁUJMOVÁ ČINNOSŤ V CVČ :**

sa bude vykonávať v súlade s výchovným programom CVČ Slávik a podľa rozvrhu týždennej činnosti. Frekvencia vykonávanej záujmovej činnosti, jej obsahu a počtu členov bude zaznamenávaná elektronicky v triednej knihe vedúcim krúžku.

V školskom roku 2022 / 2023 plánujeme vytvoriť podmienky pre prácu 22 záujmových útvarov pre detí od 5 do 15 rokov. Záujmové útvary v CVČ bude viesť 9 interných zamestnancov, ktorí sú zároveň kmeňovými učiteľmi a 2 externí zamestnanci . V mesiaci október 2022 plánujeme otvoriť záujmové útvary – Angličtina hrou a Tanečno-pohybový krúžok v MŠ. Pokiaľ bude dostatočný počet (tzn. 12 žiakov v jednotlivom krúžku) záujmové útvary budú otvorené a počet externých zamestnancov sa zvýši o 1 externistu.

Pravidelná záujmová činnosť začne prebiehať od 19.9.2020 v týchto záujmových útvaroch :

1. Tenis + Bedminton I. stupeň - PaedDr. P. Mesiarik , PhD.

2. Tenis + Bedminton II. stupeň – PaedDr. P. Mesiarik , PhD.

3. Florbal I. stupeň – PaedDr. P. Mesiarik, PhD.

4. Florbal 5.- 6. roč. – PaedDr. P. Mesiarik, PhD.

5. Futbal I. stupeň - PaedDr. P. Mesiarik, PhD.

6. Florbal II. stupeň – Mgr. J. Slosiarik

7. Volejbal dievčatá a chlapci II. stupeň – Mgr. J. Slosiarik

8. Basketbalový krúžok – Mgr. J. Slosiarik

9. Tanečný aerobik I. stupeň – Mgr. R. Mikulová

10. Kurz čarovného varenia I. stupeň – Mgr. R. Mikulová

11. Divadielko Slávik pre I. a II. stupeň - Mgr. R. Mikulová

12. Gymnastika I. stupeň - Mgr. R. Mikulová

13. Hliadka mladých zdravotníkov od 3. až 9. ročník – Ing. K. Tupanová

14. Vybíjaná - Mgr. R. Mikulová + Mgr. M. Kondačová

15. Tkáčsky krúžok – pani E. Baculíková

16. Hasičský krúžok – Jasenská Monika, Bariak Miroslav

Novinky :

17. Kurz varenia a odievania II. stupeň – Mgr. R. Mikulová

18. Umelecký ateliér I. a II. stupeň (tvorivé dielne + výtvarná výchova + figurálne kreslenie) - Mgr. R Mikulová + I. Vigodová

19. Digitálny krúžok II. stupeň – Mgr. M. Kružliaková

20. Základy umeleckej fotografie II. stupeň – I. Vigodová

21. Tanečno-pohybový krúžok v MŠ – E. Baculíková ml.

22. Angličtina hrou v MŠ.

* **PRÍLEŽITOSTNÁ ZÁUJMOVÁ ČINNOSŤ V CVČ**

Chceme sa zamerať predovšetkým na organizovanie podujatí, ako sú: Tekvičkový deň, Dajme veciam druhú šancu (burza), Mikuláš, Vianočné tvorivé dielne, Vianočný koncert, Karneval, Veľkonočné tvorivé dielne, Srdiečko pre mamičku, MDD, športové turnaje, výlety a exkurzie mimo obce.

Podujatia budú v dostatočnom čase presne termínované, konkretizované, dopĺňané a propagované prostredníctvom plagátov, oznamov, novín a rozhlasu.

Našim ďalším cieľom, ktorý si ukladáme, bude podporovať čitateľskú a finančnú gramotnosť detí a mládeže.

* **PRÁZDNINOVÁ ČINNOSŤ V CVČ**

Formou táborov, odborných sústredení a krátkodobých aktivít pre deti a mládež.

Na letné prázdniny spracujeme osobitný plán letnej činnosti v máji 2023.

* **SPONTÁNNA ZÁUJMOVÁ ČINNOSŤ**

Formou priebežnej ponuky rekreačného, relaxačného a osobného záujmu detí a mládeže.

* **KONTROLNÁ ČINNOSŤ CVČ**

V rámci kontrolnej činnosti budeme venovať systematickú pozornosť organizácii a výkonu pravidelnej záujmovej činnosti v záujmových útvaroch podľa rozvrhu týždennej činnosti.

Budeme zameriavať pozornosť na aktuálne a pravidelné vedenie triednych kníh. Budeme venovať pozornosť aktualizácii webovej stránky CVČ Slávik, dopĺňať  aktuálne fotografie a články k jednotlivým záujmovým útvarom. Budeme zabezpečovať hospitačnú činnosť a hodnotiť stav výchovnej práce v záujmových útvaroch. Kontrolovať platby a presúvať jednotlivé preplatky na záujmové útvary kde evidujeme platby mesačné v hodnote 4,00€.

 **ZÁVER :**

Plán CVČ Slávik vychádza z daných podmienok a poslania, ktoré má zariadenie pre deti a mládež spĺňať. Plán je otvoreným dokumentom. V priebehu roka sa môže dopĺňať a meniť podľa záujmu a požiadaviek detí, mládeže a rodičov.Plán práce CVČ Slávik na školský rok 2020/2021 bol prerokovaný na pedagogickej rade dňa - 5.9.2022.

 schválila

Mgr. Kvetoslava Babiaková

 riaditeľka CVČ - Slávik